《古律诗戏简汪彦章学士》
宋代·张扩

湖边乐色喧丝筦，湖上春风桃李晚。使君招客试行乐，粉面如花照金盏。

知君好事已数往，想见清阴集飞伞。倾家共寻一日胜，得醉宁论万金产。

谁怜有客扃户牖，坐抱穷肠读书懒。登楼追望不堪东，一片飞虹挂愁眼。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。